b"\n_START_ARTICLE_\nTMB iBus\n_START_PARAGRAPH_\nLa previsi\xc3\xb3 del temps d'arribada, tamb\xc3\xa9 denominada TMB iBus va ser una iniciativa de l'empresa Transports Metropolitans de Barcelona (TMB) en col\xc2\xb7laboraci\xc3\xb3 amb diferents empreses de telecomunicacions que permetia con\xc3\xa8ixer el temps que faltava perqu\xc3\xa8 arribessin els dos seg\xc3\xbcents autobusos de la l\xc3\xadnia i parada pr\xc3\xa8viament seleccionades. Es va estrenar al setembre de 2005 en vuit l\xc3\xadnies d'autob\xc3\xbas operades per Transports Metropolitans de Barcelona i actualment s'ha ampliat a totes les l\xc3\xadnies d'autob\xc3\xbas urb\xc3\xa0 de l'\xc3\x80rea Metropolitana de Barcelona. A mitjans del 2013, la previsi\xc3\xb3 d'arribada estava disponible en 334 pantalles situades en diferents parades.\n_START_SECTION_\nPreu\n_START_PARAGRAPH_\nL'\xc3\xbas del servei a trav\xc3\xa9s d'un tel\xc3\xa8fon m\xc3\xb2bil \xc3\xa9s gratu\xc3\xaft per part de l'empresa TMB, per\xc3\xb2 es paga un petit preu per utilitzar un operador de tel\xc3\xa8fon per al servei, \xc3\xa9s a dir, es paga una petita quantitat a l'operador que el teu m\xc3\xb2bil estigui registrat._NEWLINE_Si el servei s'utilitza des d'un altre dispositiu, el servei \xc3\xa9s totalment gratu\xc3\xaft. Nom\xc3\xa9s caldr\xc3\xa0 entrar-hi en la seg\xc3\xbcent adre\xc3\xa7a web: Servei iBus\n_START_SECTION_\nUna l\xc3\xadnia concreta\n_START_PARAGRAPH_\nPer saber quan arriba un autob\xc3\xbas concret a la parada desitjada, cal enviar un SMS al 7412, incloent-hi: Temps (espai) codi_parada (espai) n\xc3\xbamero_l\xc3\xadnia._NEWLINE_Exemple: Temps 1883 6\n_START_SECTION_\nLes l\xc3\xadnies d'una parada\n_START_PARAGRAPH_\nPer saber quan arriben tots els autobusos que passen per la parada en qu\xc3\xa8 et trobes, cal enviar un SMS al 7412, incloent-hi: Temps (espai) codi_parada._NEWLINE_Exemple: Temps 1883"